joelniklaus/EU_Wikipedias huggingface dataset:
Taina Sipilä

Taina Sylviä Sipilä (Lahti, 1979) on ohjelmisto- ja tietoalan yrittäjä ja suomalaisen ohjelmistoalan edelläkävijä. Hän on Dear Lucyn ja Sympan perustaja, sekä Dear Lucyn toimitusjohtaja. Hän on ollut myös QPR Softwaren hallituksen jäsen (2017-2019). 

Hän on nostanut julkisuudessa esiin ohjelmistoalan toimitusjohtajien sukupuolittuneen epätasa-arvon, ja osallistunut Mimmit koodaa-tapahtumaan puhujana vuonna 2018.

Vuonna 2005 toimintansa aloittanut Sympa ja 2014 startannut Dear Lucy tarjoavat ohjelmistoratkaisuja liiketoimintajohdon käyttöön. Sympa HR on yksi pohjoismaiden tunnetuimmista ja nopeimmin kasvavista henkilöstöjohtamisen ohjelmistoratkaisuista ja Dear Lucyllä on jo asiakkainaan suuria yrityksiä jo 20 maassa.

Sipilän veli on Sympan toinen perustaja ja tämänhetkinen toimitusjohtaja Keijo Karjalainen. Sipilä on kahden lapsen äiti.

Lähteet 

Vuonna 1979 syntyneet
Suomalaiset yrittäjät
Yritysjohtajat
Elävät henkilöt
Roxane Gay

Roxane Gay (s. 15. lokakuuta 1974 Omaha, Nebraska) on yhdysvaltalainen kirjailija, professori, toimittaja ja aktivisti. Gay on kirjoittanut suositun ja The New York Times -lehden parhaiten myyneiden kirjojen listalle päässeen esseekokoelman Bad Feminist (2014) sekä monia muita teoksia ja esseitä.

Hän on ollut Illinoisin ja Purduen yliopistoissa englannin kielen professori, ja tällä hetkellä hän työskentelee Yalen yliopiston vierailevana professorina. Hän on The New York TImes-lehden kolumnisti, Tiny Hardcore Press-kustantamon perustaja, The Rumpuksen esseetoimittaja, kirjallisen taidekollektiivi PANK:n päätoimittaja, sekä vuonna 2001 perustetun Gay Magin toimittaja.

Suomennetut teokset

Lähteet 

Yhdysvaltalaiset bloginpitäjät
Yhdysvaltalaiset kustantajat
Yhdysvaltalaiset feministit
Vuonna 1974 syntyneet
Elävät henkilöt
Maria Erikson

Maria Erikson (17. huhtikuuta 1845 Tampere – 8. huhtikuuta 1921 Kangasala) oli suomalainen Jyväskylän seminaarin naisosaston harjoituskoulun johtaja ja uskonnollinen kirjailija.

Maria Erikson kävi Jyväskylän seminaarin ja suoritti virkaansa vaaditut yliopistolliset tutkinnot. Hän oli aluksi kansakoulunopettajana Hollolassa ja toimi sitten Jyväskylän seminaarin naisosaston harjoituskoulun johtajana vuoteen 1900 saakka, jolloin hän erosi virasta täysinpalvelleena. Erikson asui sitten Sortavalassa ja toimi uskonnon opettajana Sortavalan diakonissalaitoksella.

Maria Erikson toimitti useina vuosina Kristillinen kalenteri Suomen lapsille-kalenteria ja lisäksi hän laati tekstiselityksiä pyhäkouluja varten. Hän kirjoitti ja jakoi uskonnollisia lehtisiä ja käänsi suomen kielelle uskonnollisia kirjasia.

Julkaisuja 
 Lasten joululahja 1. Tekijä, Jyväskylä 1894
 Lasten joululahja 2. Tekijä, Jyväskylä 1895
 Lasten joululahja 3. Tekijä, Jyväskylä 1896
 Lasten joululahja 4. Tekijä, Jyväskylä 1897
 Opas sunnuntaikoulujen opettajille: toisen wuosikerran ewankeliumitekstien käsittelyä warten. Tekijä, Jyväskylä 1898 (Teos digitoituna Kansalliskirjastossa)
 Opas sunnuntaikoulujen opettajille: kolmannen vuosikerran evankeliumitekstien käsittelyä varten. Gummerus, Jyväskylä 1899, 2. painos 1904, 3. painos 1911
 Suomen kirkon muistettavia miehiä. Tekijä, Jyväskylä 1899
 Opas sunnuntaikoulujen opettajille: ensimmäisen vuosikerran evankeliumitekstien käsittelyä varten. Gummerus, Jyväskylä 1902, 2. painos 1909

Suomennoksia 
 Ihmeitä armon valtakunnasta: 1. Kohtelu rautatiellä ; 2. Eräs "vanhan aikainen kirja"; ruotsista suom. M. E. Hagelberg, Tampere 1871
 Biblian historia pikku-kouluille; toimittanut Alfred Steinmetz ; suomentanut M. E. Weilin & Göös, Jyväskylä 1875
 Martan joulu-juhla: Pikku Jukka ; Äitini opettama laulu ; Vaella totuudessa ; Hannan taloudenpito. Kertomuksia lapsille 2. Sortavala 1904

Lähteet 

Suomen koulujen rehtorit
Suomalaiset kristilliset kirjailijat
Suomentajat
Vuonna 1845 syntyneet
Vuonna 1921 kuolleet
Arto Mieskolainen

Arto Juhani Mieskolainen (s. 1980 Helsinki) on vantaalainen palvelumuotoilija ja yrittäjä.

Tausta 
Arto Mieskolainen kirjoitti ylioppilaaksi Lahden Kannaksen lukiosta vuonna 2000. Lahden ammattikorkeakoulusta hän valmistui vuonna 2005 restonomiksi palvelujen tuottamisen ja johtamisen koulutusohjelmasta. Hän on toiminut myös eri tapahtumien vetäjänä. Hän on juontanut Euroviisujen oheistapahtumakylän päälavan ohjelman vuonna 2007.

Palvelumuotoilu 
Mieskolainen on palvelumuotoilualan yrittäjä. Hän on perustanut Meliorem Consulting Oy:n vuonna 2019. Tätä ennen hän on työskennellyt F-Secure Plc:ssä Global Brand Managerin tehtävissä vuosina 2016-2018 ja Telia Sonera Finland Plc:n Engagement Managerina vuosina 2011 – 2013. Hänen palvelumuotoilun osaamiseen kuuluu yritysten fasilitointi ja niiden kehittäminen, asiakasymmärryksen kerääminen sekä brändin johtaminen ja hallinta.

Mieskolainen opiskelee parhaillaan taiteen maisteriksi Lapin yliopistossa palvelumuotoilun monialaisessa maisteriohjelmassa.

Politiikka 
Mieskolainen on toiminut kansainvälisissä luonnonsuojelutehtävissä vuonna 2014 Thaimaassa kenttäjohtajana merikilpikonnien suojelussa erityisesti pesinnän aikana. Hän on tehnyt toiminnastaan suojelutyössä videon, jossa näytetään erittäin uhanalaisten juuri syntyneiden merikilpikonnien ensimmäiset askeleet.

Lisäksi hän on tullut tunnetuksi interaktiivisista MegatrendiLIVE -lähetyksistä, joissa joka viikko keskustellaan yhdestä Sitran lanseeraamista maailmanlaajuisista kehityssuunnista tai jännitteistä.  

Paikallispolitiikassa hän on ajanut erityisesti Vantaan Keimolanmäen ja Kivistön alueen palvelujen ja asukaspysäköinnin parantamista.

Lähteet 

Vuonna 1980 syntyneet
Elävät henkilöt
Suomalaiset yrittäjät
Vihreät poliitikot
Armas Siitonen

Armas Aleksanteri Siitonen (16. joulukuuta 1883 Pietari – 22. kesäkuuta 1952 Loppi) oli suomalainen arkkitehti.

Siitonen pääsi ylioppilaaksi Viipurin klassillisesta lyseosta 1906 ja suoritti diploomiarkkitehtitutkinnon vuonna 1911 Teknillisessä korkeakoulussa. Aluksi hän työskenteli prof. G. Nyströmin ja Usko Nyströmin toimistoissa. Vuodesta 1912 alkaen hän oli arkkitehtinä yleisten rakennusten ylihallituksessa. Tässä toimessaan hän valvoi ja johti mm. useita valtion uudis- ja muita rakennustöitä. Siitonen jatkoi arkkitehtinä vuonna 1936 uudelleen järjestetyn rakennushallituksen suunnitteluosastolla. Yksityistöinään Siitonen suunnitteli useita uudisrakennuksia Helsinkiin ja maaseudulle.

Armas Siitosen vanhemmat olivat nuohooja Kaarlo Siitonen ja Viktoria (o.s. Kuhlberg). Siitosen puoliso oli Olga (o.s. Wentz).

Suunnittelutöitä 
 Konsuli Wladimir Sofronoffin perheen asuintalon julkisivut, Valtakatu 7, Rauma 1912 
 Edelfeltintie 1 - Armfeltintie 18, Eira, Helsinki 1916
 Edelfeltintie 11 - Hornintie 4, Eira, Helsinki 1918
 Hornintie 4 - Tehtaankatu 34 a, Eira, Helsinki 1918
 Tehtaankatu 34 b, Eira, Helsinki 1920
 Edelfeltintie 13, Eira, Helsinki 1920
 Kasarmikatu 23, Julkisivun muutos ja korotus, Helsinki 1920 
 Albertinkatu 9 - Merimiehenkatu 25, Punavuori, Helsinki 1928 
 Valtion maanviljelyskemiallinen laboratorio, Mariankatu 28, Helsinki 1931

Lähteet 

Suomalaiset arkkitehdit
Vuonna 1883 syntyneet
Vuonna 1952 kuolleet
Katherine Ryan

Katherine Ryan (s. 30. kesäkuuta 1983) on kanadalais-irlantilainen koomikko, kirjoittaja ja näyttelijä. Hän on syntynyt Kanadan Ontariossa, mutta asuu ja työskentelee tällä hetkellä Lontoossa.

Katherine on tuottanut ja käsikirjoittanut kuusiosaisen Netflix-sarjan The Duchess, jossa hän myös näyttelee pääosaa. Hän on tehnyt Netflixille kaksi stand up -spesiaalia: Katherine Ryan: In Trouble ja Katherine Ryan: Glitter Room.

Koomikkona Ryan on vieraillut säännöllisesti useissa paneeliohjelmissa, kuten QI, Have I Got News for You, Mock the Week ja 8 Out of 10 Cats. Hän on joukkueenjohtaja komediaohjelmassa Safeword.

Ryan on näytellyt muun muassa sarjoissa Campus, Amerikan frendi ja Badults. Hän emännöi reality-sarjaa Hair, jossa amatöörikampaajat kilpailevat toisiaan vastaan erilaisissa tehtävissä.

Ryanin äiti on kanadalainen ja isä irlantilainen. Ryanilla on molempien maiden kansalaisuudet. Hänellä on kaksi siskoa ja tytär nimeltä Violet entisen puolisonsa kanssa. Hänen nykyinen puolisonsa on Bobby Kootstra.

Ryan on opiskellut kaupunkisuunnittelua Toronton yliopistossa.

Vuonna 2013 Ryan suututti filippiiniläisen yleisönsä vitsaillessaan Mock the Week -ohjelman improvisaatio-osuudessa. Panelisteja pyydettiin keksimään lauseita, joita epätodennäköisesti kuulisi kosmetiikkamainoksessa. "Emme testaa tuotteitamme eläimillä. Käytämme filipinolapsia", Ryan veisteli. Vaikka vitsi oli kohdistettu kosmetiikkayritysten epäeettiseen toimintaan, Ryan sai useita vihaisia viestejä ja jopa tappouhkauksia.

Lähteet

Aiheesta muualla 

 Katherine Ryan Internet Movie Databasessa

Elävät henkilöt
Vuonna 1983 syntyneet
Kanadalaiset koomikot
Kanadalaiset näyttelijät
Irlantilaiset näyttelijät
Erika Vik

Erika Vik (s. 1982 Hyvinkää) on helsinkiläinen graafinen suunnittelija, yrittäjä, kirjailija ja kuvittaja. Koulutukseltaan hän on taiteen maisteri. Vik on kirjoittanut Kaksosauringot-fantasiatrilogian, jonka kansikuvitukset hän on myös toteuttanut.

Bibliografia 
Kaksosauringot-trilogia

 Hän sanoi nimekseen Aleia, 2017
 Seleesian näkijä, 2017
 Nefrin tytär, 2018

Lähteet

Aiheesta muualla 
 Erika Vikin kotisivut
 Gummeruksen kirjailijaprofiili

Vuonna 1982 syntyneet
Suomalaiset kirjailijat
Suomalaiset kuvittajat
Elävät henkilöt
Miila Westin

Miila Westin (s. 1987) on suomalainen kuvittaja, joka voitti lasten- ja nuortenkirjallisuuden Finlandia-palkinnon vuonna 2020 teoksella Radio Popov. Teoksen on kirjoittanut Anja Portin.

Hän valmistui Aalto yliopiston visuaalisen muotoilun laitoksesta taiteen maisteriksi vuonna 2020, painottaen opinnoissaan visuaalista tarinankerrontaa. Maisteriopintojen opinnäytetyössä hän käsitteli visuaalisesti suomalaisen muinaisuskon myyttisiä olentoja. 

Hänen muraalejaan löytyy muun muassa Vantaan Havukoskelta (2018), Louhelasta (2018), Vantaan varapormestarin työhuoneen seinästä (2018), Konepajan Brunolta (2017), Jyväskylän Green Star Hotellista (2018), vuoden 2017 Flow Festivaaleilta sekä Triplan kauppakeskuksesta.

Westin on Kuvittajat ry:n hallituksessa vuosina 2021-2023, ja hän kuuluu Grafia ry:hyn, Sarjakuvaseuraan sekä G-Rex katutaidekollektiiviin.

Julkaisut

Näyttelyt 

 Myyttiset (14.8.2020 – 19.9.2020), Galleria Kuvitus, Helsinki
 Mythical (22.4.2021 – 9.5.2021), Tokyo Metropolitan Central Library, Japani

Lähteet 

Suomalaiset kuvittajat
Suomalaiset graffititaiteilijat
Vuonna 1987 syntyneet
Elävät henkilöt
Baskien alkuperä

Baskien alkuperä on kiistanalainen aihe, joka on herättänyt lukuisia hypoteeseja. Baskin kieli on Euroopan ainut isolaattikieli ja sitä on puhuttu Euroopassa kauemmin kuin mitään maanosan nykyisistä indoeurooppalaisista kielistä. Baskien on sen vuoksi pitkään arveltu olevan jäännös väestöstä joka asui Iberian niemimaalla ennen indoeurooppalaisen väestön saapumista.

Tärkeimmät hypoteesit baskien ja heidän kielensä alkuperästä ovat:
 Alkuperäiskansan hypoteesi on suosituin teoria, jonka mukaan baski olisi kehittynyt yli vuosituhannen ajan kokonaan Iberian niemimaan pohjoisosan ja nykyisen Etelä-Ranskan välillä ennen muiden nykyisten alueella puhuttujen kielten saapumista.
 Baskin ja ibeerin kielisukulaisuus tarkoittaa teoriaa kielisukulaisuudesta baskin ja ibeerin kielen välillä. Ibeeriä ei ole kuitenkaan pystytty luokittelemaan, sillä vaikka sen tekstejä pystytään lukemaan, itse kieli on suurelta osin tuntematon. Vaikka baski muistuttaa ibeeriä fonologisesti paljon, baskista ei ole tähän mennessä ollut juurikaan hyötyä ibeerin tekstien ymmärtämisessä.
 Kaukasialaisen alkuperän teoria esittää, että baskin kielellä ja kaukasialaisilla kielillä on yhteisiä kieliopillisia piirteitä, joita ei esiinny indoeurooppalaisilla kielissä, joten ne saattaisivat olla sukulaisia.

Vuonna 2015 tehdyn geneettisen analyysin mukaan baskit ovat peräisin Iberiaan muuttaneista varhaisista maanviljelijöistä, jotka sekoittuvat paikallisiin metsästäjä-keräilijöihin.

Lähteet

Baskit
The Source (Ayreonin albumi)

The Source on hollantilaisen Arjen Anthony Lucassenin Ayreon -projektin yhdeksäs studioalbumi, joka julkaistiin vuonna 2017. Se on konseptialbumi (kuten useimmat Ayreonin albumeista) ja se on esiosa The Final Experimentin aloittamalle suuremmalle tarinakokonaisuudelle. Albumilla esiintyy yksitoista päälaulajaa edustaen eri hahmoja sekä lukuisia vierailevia muusikoita.

Kappaleet

Levy 1

Levy 2

Kokoonpano

Lauluroolit 

 James LaBrie (Dream Theater) – Historioitsija
 Tommy Karevik (Kamelot) – Oppositiojohtaja
 Tommy Rogers (Between the Buried and Me) – Kemisti
 Simone Simons (Epica) – Neuvonantaja
 Nils K. Rue (Pagan’s Mind) – Profeetta
 Tobias Sammet (Avantasia) – Kapteeni
 Hansi Kürsch (Blind Guardian) – Astronomi
 Michael Mills (Toehider) – androidi TH-1
 Russell Allen (Symphony X) – Presidentti
 Michael Eriksen (Circus Maximus) – Diplomaatti
 Floor Jansen (Nightwish) – Biologi
 Will Shaw, Wilmer Waarbroek, Jan Willem Ketelaars ja Lisette van den Berg – Aluksen miehistö
 Zaher Zorgati (Myrath) – Saarnaaja

Instrumentit 

 Joost van den Broek – piano
 Mark Kelly – syntetisaattorisoolo kappaleessa "The Dream Dissolves"
 Maaike Peterse – sello
 Paul Gilbert – kitarasoolo kappaleessa "Star of Sirrah"
 Guthrie Govan – kitarasoolo kappaleessa "Planet Y Is Alive!"
 Marcel Coenen – kitarasoolo kappaleessa "The Dream Dissolves"
 Ed Warby – rummut
 Ben Mathot – viulu
 Jeroen Goossens – huilu
 Arjen Anthony Lucanssen – muut

Vuoden 2017 albumit
Ayreonin albumit
Tristan ja Isolde

Tristan ja Isolde on alkujaan kelttiläinen tarina, joka kertoo sankari Tristanin ja kuninkaantytär Isolden intohimosesta rakkaudesta ja heidän yhteiseen surmaan päättyvästä traagisesta kohtalostaan. Tarina on levinnyt laajalle, ja sitä ovat käsitelleet ja muokanneet monet runoilijat. Vanhimmat teokset ovat Béroulin ja Thomas d'Angleterren runoelmat 1100-luvulta. Béroulin teokseen perustuu Eilhart von Obergen saksankielinen runoelma Tristrant, kun taas Thomas on ollut Gottfried von Strassburgin runoromaanin Tristan und Isolde lähteenä. Samaan tarinaan perustuu Richard Wagnerin ooppera Tristan ja Isolde.

Lähteet

Kelttiläinen mytologia
Keskiajan kirjallisuus
The King’s Man

The King’s Man on joulukuussa 2021 ensi-iltansa saanut brittiläis-yhdysvaltalainen vakoiluelokuva, jonka on ohjannut Matthew Vaughn. Elokuvan pääosissa esiintyy Ralph Fiennes. Elokuva on kolmas osa Kingsman-elokuvasarjassa, mutta toimii sarjan esiosana eikä tarinassa esiinny samoja hahmoja. Viimeisin osa, Kultainen kehä, sai ensi-iltansa vuonna 2017. Ensimmäisen maailmansodan aikoihin sijoittuvassa elokuvassa paljastetaan elokuvasarjan keskiössä olevan Kingsman-tiedustelupalvelun syntytarina.

Rooleissa

Lähteet

Aiheesta muualla 
 Elokuvan kotisivut
 

Vuoden 2021 yhdysvaltalaiset elokuvat
Yhdysvaltalaiset toimintakomediat
Yhdysvaltalaiset vakoiluelokuvat
20th Century Studiosin elokuvat
Tianwen-1

Tianwen-1 (, pinyin Tiānwèn Yīhào, ) on Kiinan avaruushallinnon Mars-luotain, joka asettui Marsin kiertoradalle helmikuussa 2021 ja laskeutui Marsiin toukokuussa. Se oli Kiinan toinen Mars-luotain Yinghuo-1:n jälkeen ja ensimmäinen onnistuneesti perille päässyt kiinalaisluotain.

Alus saapui Marsin luo alkuvuodesta 2021 ja asettui onnistuneesti kiertoradalle 10. helmikuuta. Tämän myötä Kiinan avaruushallinnosta tuli kuudes satelliittinsa Marsin kiertoradalle saanut taho Yhdysvaltain, Venäjän, Euroopan, Intian ja Yhdistyneiden arabiemiirikuntien avaruusjärjestöjen lisäksi.

Luotaimeen kuuluu satelliitti, laskeutuja ja kulkija. Laskeutuja ja sen mukana Zhurong-kulkija laskeutuivat 14. toukokuuta Marsin pinnalle Utopia Planitian tasangolle. 

Zhurong-mönkijässä on kuusi erilaista tutkimuslaitetta ja kameroita. Siinä on muun muassa tutka, joka pystyy tutkimaan marsperää sadan metrin syvyyteen asti. Siinä on myös ensimmäinen Marsin pinnalle lähetetty magnetometri.

Lähteet

Mars-luotaimet
Kiinan avaruustoiminta
Vuoden 2021 avaruustoiminta
Miracast

Miracast kuvan ja äänen langattoman siirron standardi, jonka Wi-Fi Alliance julkaisi 2012. Standardia on kuvattu "langattomaksi HDMI:ksi".

Miracast käyttää Wi-Fi Direct -stardardia (aiemmin nimellä Wi-Fi Peer-to-Peer), jonka avulla kaksi Wi-Fi-laitetta voivat muodostaa langattoman yhteyden ilman tukiasemaa.
Standardi tukee korkeintaan 1080p HD -videota (H.264 koodekilla) ja 5.1 surround -ääntä (AAC ja AC3 ovat valinnaiset koodekit) tai vähimmillään 16-bitin 48 kHz kahden kanava PCM-ääntä.

Miracast tuki lisättiin Android 4.2 versioon. Tuki kuitenkin poistui Android 6.0:sta. (Settings > Display > Cast (Android 5,6,7), Settings > Connected Devices > Cast (Android 8)

Miracast-tuki lisättiin Windows 10:een "Anniversary Update" -päivityksessä.
Toukokuun 2020 päivityksen jälkeen ominaisuutta ei ole enää asennettu oletuksena, vaan sen on lisättävä  Asetuksista kohdasta Apps & features -> Optional features -> Wireless Display.
Vastaanotto tapahtuu "Connect"-sovelluksen avulla.

Windows 10 puhelimissa toiminto on Continuum-ohjelmassa.

Viitteet

Etäkäyttöohjelmistot
Tietoliikenneprotokollat
Joy (laulaja)

Park Soo-young (; s. 3. syyskuuta 1996 Jeju), taiteilijanimeltään Joy, on eteläkorealainen laulaja ja näyttelijä. Hän on laulanut tyttöryhmässä Red Velvet ja näytellyt päärooleja elokuvissa The Liar and His Lover (2017) ja Tempted (2018).

Lähteet 

Eteläkorealaiset laulajat
Eteläkorealaiset näyttelijät
Vuonna 1996 syntyneet
Elävät henkilöt
Selviytyjät Suomi (1. tuotantokausi)

Selviytyjät Suomen ensimmäinen tuotantokausi esitettiin 2013 MTV3-kanavalla. Kauden juonsi Heikki Paasonen ja se kuvattiin Malesiassa, Borneossa. Kauden ja 50 000€ voitti Jarkko Kortesoja.

Kilpailijat

Kilpailut

Huomiolista

Äänestyshistoria

Huomiolista

Katsojaluvut

Lähteet 

Selviytymisohjelmat
Tuotantokaudet
Sally Green

Sally Green (s. 1961) on brittiläinen kirjailija, joka tunnetaan erityisesti Half Bad-fantasiatrilogiastaan. Green kirjoittaa nuorille suunnattua young adult-fantasiakirjallisuutta. Chesthiressa asuva Green alkoi kirjoittaa esikoisromaaniaan vuonna 2010, ja se julkaistiin vuonna 2014 nimellä Half Bad (suom. Puoliksi Paha). Kirjan käännösoikeudet myytiin 45 kielialueelle jo ennen sen ilmestymistä.

Tuotanto 

Green on kirjoittanut Half Bad -ja The Smoke Thieves-fantasiatrilogiat, joista molemmat on suomennettu.  

Puoliksi paha-trilogia
 Puoliksi Paha (Half Bad, 2014) Suomentanut Sari Kumpulainen. Gummerus Kustannus. 2014. 
 Puoliksi Villi (Half Wild, 2015) Suomentanut Sari Kumpulainen. Gummerus Kustannus. 2015.
 Puoliksi Poissa (Half Lost, 2016) Suomentanut Sari Kumpulainen. Gummerus Kustannus. 2016.

Savuvarkaat-trilogia

 Savuvarkaat (The Smoke Thieves, 2018) Suomentanut Sari Kumpulainen. Gummerus Kustannus. 2019.
 Paholaisten valtakunta (The Demon World, 2019) Suomentanut Meri Kapari. Gummerus Kustannus. 2020.
 Maailmojen tulet (The Burning Kingdoms, 2020) Suomentanut Meri Kapari. Gummerus Kustannus. 2021.

Green on julkaissut myös kaksi Puoliksi paha-trilogiaan liittyvää lyhyttarinaa, joita ei ole toistaiseksi suomennettu. 

 Half Lies (2014)
 Half Truths (2015)

Lähteet 

Englantilaiset fantasiakirjailijat 
Englantilaiset lasten- ja nuortenkirjailijat
Vuonna 1961 syntyneet
Elävät henkilöt
Hannah Gadsby

Hannah Gadsby (s. 12. tammikuuta 1978, Smithton) on australialainen Emmy-palkittu stand up -koomikko, kirjailija ja näyttelijä.

Hän tuli Australiassa tunnetuksi vuonna 2006 voitettuaan Raw Comedy -kilpailun stand up-koomikoille. Samana vuonna hän osallistui So You Think You're Funny? -kilpailuun Edinburgh Festival Fringe -taidefestivaaleilla ja sijoittui toiseksi. Pian sen jälkeen hän vakiinnutti asemansa koomikkona Australiassa ja esiintyi myös kansainvälisillä areenoilla sekä monissa tv- ja radio-ohjelmissa. Hänet on vieraillut muun muassa Conan O'Brienin ja Jimmy Fallonin ohjelmissa.  

Vuonna 2018 Netflix julkaisi hänen stand up -shownsa Nanette, joka nousi maailmanlaajuiseen suosioon ja palkittiin Emmyllä ja Peabody-palkinnolla. Nanette käsittelee Gadsbyssä omia traumoja, valtarakenteita, seksuaalista väkivaltaa ja vähemmistöjen oikeuksia.

Vuonna 2020 Netflix julkaisi Gadsbyn toisen shown, Douglas, jonka yksi teema on autismi.

Gadsby on avoimesti lesbo. Vuonna 2017 hän julkisti, että hänellä on diagnosoitu autismi ja ADHD. Hän käsittelee molempia aiheita komediassaan.

Gadsby on käsikirjoittanut 20 jaksoa Please Like Me -sarjaa yhdessä Josh Thomasin kanssa. Gadsby myös näyttelee sarjassa.

Yksityiselämä 
Hän on perheensä nuorimmainen ja hänellä on neljä sisarusta. Hän varttui Smithton-nimisessä pikkukaupungissa Tasmaniassa. Hän on suorittanut yliopistotutkinnon taidehistoriasta ja kuratoinnista.

Palkintoja ja tunnustuksia 

 2006: Raw Comedy, voittaja
 2006: Edinburgh Festival Fringe, So You Think You're Funny? – toinen sija
 2007: Adelaide Fringe, Best Emerging Comedy Award
 2010 Festival Directors’ Choice Award – Winner – Melbourne International Comedy Festival
 2017: Adelaide Fringe, Best Comedy, Nanette
 2017: Melbourne International Comedy Festival, Barry Award, Nanette
 2017: Helpmann Award for Best Comedy Performer, Nanette
 2017: Edinburgh Festival Fringe Comedy Award – Nanette, jaettu ykkössija
 2019: Emmy-palkinto, Nanette
 2019: Peabody-palkinto, Nanette

Lähteet

Aiheesta muualla 
 
 

Stand up -koomikot
Australialaiset näyttelijät
Australialaiset kirjailijat
Vuonna 1978 syntyneet
Elävät henkilöt
Kristillisdemokraattien Uudenmaan piiri

Kristillisdemokraattien Uudenmaan piiri on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Uudenmaan vaalipiirissä.

Ylintä päätösvaltaa Uudenmaan Kristillisdemokraateissa käyttää piirikokous. Piirin puheenjohtajana toimii Reija Taupila.

Poliitikkoja

Kansanedustajia 

 Impi Muroma (1975–1987)
 Jouko Jääskeläinen (1991–2003, 2011–2015)
 Tarja Tallqvist (2007–2011)
 Antero Laukkanen (2015–2023)

Aluevaltuutettuja 
Itä-Uudenmaan hyvinvointialue
 Jere Riikonen (2022→)
 Tiina Sinkkonen (2022→)

Keski-Uudenmaan hyvinvointialue
 Mila Lehtonen (2022→)
 Reija Taupila (2022→)

Länsi-Uudenmaan hyvinvointialue
 Kaarina Järvenpää (2022→)
 Ari Mönttinen (2022→) 

Vantaan ja Keravan hyvinvointialue
 Jouko Jääskeläinen (2022→)
 Tiina Tuomela (2022→)

Vaalihistoria

Eduskunta

Aluevaalit

Puheenjohtajat 
Seuraavat henkilöt ovat toimineet SKL:n/KD:n Uudenmaan piirin puheenjohtajina:
 Kaarlo Särkkä (1966–1968)
 Eino Alaranta (1969)
 Olavi Jaatinen (1970–1972)
 Risto Kotkavuori (1973–1974)
 Martin Ruponen (1975–1976)
 Olavi Jaatinen (1977–1978)
 Matti Somero (1979–1982)
 Hans Hämäläinen (1983–1984)
 Jouko Jääskeläinen (1985–1988)
 Veikko Tirranen (1989–1995)
 Kyllikki Malkki (1996–1999)
 Juhani Ketola (2000–2003)
 Maire Hellas (2004–2007)
 Kari Leino (2008–2009)
 Jouko Jääskeläinen (2010–2015)
 Pentti Rönkkö (2016–2019)
 Reija Taupila (2020→)

Katso myös
 Suomen vaalipiirit
 Keskustan Uudenmaan piiri
 Uudenmaan Kokoomus
 Uudenmaan Perussuomalaiset
 Uudenmaan Sosialidemokraatit
 Vasemmistoliiton Uudenmaan piirijärjestö
 Uudenmaan Vihreät

Lähteet 

Uusimaa
Uudenmaan vaalipiiri
KAI KF-21 Boramae

KAI KF-21 Boramae (aikaisemmin tunnettu nimellä KF-X) on Etelä-Korean ja Indonesian yhteisyritys niin sanotun 4.5-sukupolven moniroolisen taistelukoneen kehitysohjelmaksi päämääränään tuottaa edistynyt moniroolihävittäjä Etelä-Korean ja Indonesian ilmavoimille.

Hävittäjän ensilento tapahtui 19. heinäkuuta 2022 ja sarjatuotannon pitäisi alkaa vuonna 2026. Etelä-Korean arvellaan tilavaan noin 120 konetta vuoteen 2030 mennessä.

Lähteet
Kerstin Gier

Kerstin Gier (s. 8. lokakuuta 1966 Bergisch Gladbach Saksa) on saksalainen kirjailija, joka tunnetaan parhaiten nuorille suunnatusta Rakkaus ei katso aikaa-fantasiatrilogiastaan. Trilogian ensimmäinen osa Rubiininpuna (saks. Rubinrot) oli Der Spiegel-lehden bestseller-listalla vuoden, ja myyntiluvut Saksassa ylittävät miljoonan kappaleen rajan. Lontooseen sijoittuva fantasiatrilogia seuraa 16-vuotiaan Gwendolyn Shepherdia, joka saa tietää kantavansa sukunsa aikamatkustusgeeniä. Kirjoista on tehty Saksassa elokuva. Suurinta osaa Gierin aikuisille suunnatusta tuotannosta ei ole käännetty suomeksi, tai edes englanniksi, sillä hän on tehnyt merkittävimmän uransa nimenomaan nuortenkirjailijana.

Tuotanto

Suomennettu tuotanto

Rakkaus ei katso aikaa-trilogia 
 Rubiininpuna (Rubinrot, 2009). Suomentanut Riitta Virkkunen. Gummerus Kustannus. 2012.
 Safiirinsini (Saphirblau, 2010). Suomentanut Riitta Virkkunen. Gummerus Kustannus. 2013.
 Smaragdinvihreä (Smaragdgrün, 2010). Suomentanut Ilona Nykyri. Gummerus Kustannus. 2014.

Unien kirjat (Silber-trilogia) 
 Lupaus - Unien ensimmäinen kirja (Silber - Das erste Buch der Träume, 2013). Suomentanut Heli Naski. Gummerus Kustannus. 2015.
 Vala - Unien toinen kirja (Silber – Das zweite Buch der Träume, 2014). Suomentanut Heli Naski. Gummerus Kustannus. 2015.
 Liitto - Unien kolmas kirja (Silber – Das dritte Buch der Träume, 2015). Suomentanut Heli Naski. Gummerus Kustannus. 2016.

Pilvilinna (Wolkenschloss, 2017). Suomentanut Heli Naski. Gummerus Kustannus. 2019.

Suomentamaton tuotanto 
 Jungs sind wie Kaugummi – süß und leicht um den Finger zu wickeln, 2009
 Die Mütter-Mafia, 2005
 Die Patin, 2006
 Gegensätze ziehen sich aus, 2009
 Das Mütter-Mafia Buch – die Kunst, den Alltag zu feiern, 2010
 Die Mütter-Mafia und Friends, 2011
 Auf der anderen Seite ist das Gras viel grüner, 2011
 In Wahrheit wird viel mehr geloge, 2009
 Für jede Lösung ein Problem, 2006 (engl. For Every Solution, A Problem, 2013)
 Lügen, die von Herzen kommen, 2007
 Ach, wär ich nur zu Hause geblieben, 2007
 Ein unmoralisches Sonderangebot, 2004
 Ehebrecher und andere Unschuldslämmer, 2000¨
 Die Braut sagt leider nein, 1998
 Fisherman‘s Friend in meiner Koje, 1998
 Die Laufmasche 17 gute Gelegenheiten, den Traummann zu verpassen, 1997
 Männer und andere Katastrophen, 1996

Lähteet

Aiheesta muualla 
Kerstin Gierin kotisivut

Saksalaiset kirjailijat Saksalaiset fantasiakirjailijat Fantasiakirjallisuus Nuortenkirjat
Vuonna 1966 syntyneet
Elävät henkilöt
Ajatushautomo Kompassi

Ajatushautomo Kompassi on vuonna 2016 perustettu Suomen Kristillisdemokraattista puoluetta lähellä toimiva ajatushautomo. Ajatushautomon tehtävä on kehittää suomalaista yhteiskunnallista tutkimusta, keskustelua ja päätöksentekoa kristillisdemokraattiselta arvopohjalta.

Kompassi on Martens-keskuksen yhteistyöjäsen sekä Sallux-ajatuspajan jäsen. Ajatushautomon toiminnanjohtajana toimii Tapio Luoma-aho ja yhdistyksen hallituksen puheenjohtaja on Esa Erävalo.

Julkaisut

Lähteet

Aiheesta muualla 
 Ajatushautomo Kompassi kotisivut

Suomalaiset ajatushautomot
Suomen Kristillisdemokraatit
Fionnula Flanagan

Fionnghuala Manon "Fionnula" Flanagan (s. 10. joulukuuta 1941 Dublin, Irlanti) on irlantilainen näyttelijä. Hän on tehnyt mittavan uran teatterin, elokuvan ja television parissa. Hän on näytellyt muun muassa elokuvissa The Others (2001), Transamerica (2005), Yes Man (2008), sekä televisiosarjoissa Brotherhood ja Lost. Vuonna 2020 The Irish Times -lehti listasi Irlannin 50 parasta elokuvanäyttelijää, antaen Flanaganille sijan 23.

Valikoitu filmografia 
Odysseus (1967)

Hra Patman, yöhoitaja (1980)

Ewokien taistelu (1984)
Youngblood - lätkä veressä (1986)
Nyhjää tyhjästä (1993)
Elämän hinta (1996)
Lottovoittaja Ned (1998)
Jotain uutta, jotain vanhaa (1999)
The Others (2001)
Jumalaiset JaJasiskot (2002)
Tears of the Sun (2003)
Blessed (2004)
Transamerica (2005)
Lakanoiden välissä (2005)
Neljä veljeä (2005)
Yes Man (2008)
Valehtelemisen sietämätön keveys (2009)
Saiturin joulu (2009)
Kill the Irishman (2011)
The Guard (2011)
Song of the Sea (2014)

Lähteet 

 Vuonna 1941 syntyneet
 Irlantilaiset näyttelijät
Elävät henkilöt
Eveliina Heinonen

Eveliina Heinonen (s. 2003) on suomalainen jalkapalloilija, pelipaikaltaan keskikenttäpelaaja. Hän aloitti liigauransa kaudella 2020 Turun Palloseuran joukkueessa, jossa hän pelasi kahdeksan liigaottelua. Kaudeksi 2021 hän siirtyi Helsingin Palloseuraan.

Heinonen on pelannut Suomen nuorisomaajoukkueissa.

Lähteet 

Suomalaiset jalkapalloilijat
Vuonna 2003 syntyneet
Elävät henkilöt
Pohjolan laki

Pohjolan laki on suomalainen draamasarja, jonka kahdeksanosainen ensimmäinen tuotantokausi julkaistiin Elisa Viihde Viaplay -suoratoistopalvelussa 17. joulukuuta 2020.  

Pohjolan laki -sarjan päähenkilö on Lauri Tilkasen esittämä Matti Pohjola, joka sarjan alussa työskentelee vaimonsa Eeva Bensonin perheen omistamassa asianajotoimistossa Benson & Bensonissa. Matti on nousemassa toimiston johtoon, mutta päätyykin vaihtamaan kilpailevaan pienempään toimistoon päästäkseen pois oravanpyörästä. Uudessa toimistossa Pohjola pääsee jäljille appiukkonsa hämäräperäisistä rakennusbisneksistä, jotka ovat aiheuttaneet Ritarinmäen-asuinalueen asukkaille vakavia terveysoireita.

Tekeminen 
Sarjan on ohjannut Teppo Airaksinen ja sen pääkäsikirjoittajana toimi Juha Karvanen. Karvanen kävi taustatyönä yhdessä muiden sarjan käsikirjoittajien (Tiina Tanskanen, Daniela Hakulinen ja Anna Brotkin) kanssa tutustumassa lakitoimistojen toimintaan ja seuraamassa lukuisia oikeudenkäyntejä. Käsikirjoitusta varten on haastateltu myös juristeja. Myös pääroolien näyttelijät kävivät seuraamassa oikeudenkäyntejä. Kuvauksissa oli mukana asiantuntija, joka seurasi sarjan tapahtumien näyttävän tarpeeksi totuudenmukaisilta.

Sarjan kuvaukset alkoivat helmikuussa 2020, mutta ne jouduttiin keskeyttämään maalis-huhtikuussa koronaviruspandemian aiheuttamien rajoitusten vuoksi. Kuvaukset jatkuivat tauon jälkeen jälleen kesäkuussa 2020. Kesäkuulle oli suunniteltu myös sarjan julkaisu, mutta se jouduttiin siirtämään loppuvuoteen 2020.

Marraskuussa 2021 vahvistettiin sarjan saavan toisen tuotantokauden. Kuvaukset alkoivat keväällä 2022. Toinen tuotantokausi on tarkoitus julkaista Elisa Viihde Viaplay -palvelussa vuoden 2023 aikana.

Rooleissa

Keskeisissä rooleissa

Sivurooleissa

Jaksot

Lähteet 

2020-luvun televisiosarjat
Elisa Viihde -alkuperäissarjat
Suomalaiset draamasarjat
Ruskilan koulu

Ruskilan koulu on nakkilalainen ala-aste, jossa opiskelevat luokat 1–6. Se sijaitsee Ruskilan kylässä osoitteessa Penttiläntie 1. Ruskilan koulu on perustettu 1950-luvulla. Koulun rehtorina toimii Päivi Mäkinen, joka on samalla myös 3. ja 4. luokan opettaja. Muita koulun opettajia ovat 1. ja 2. luokkaa opettava Satu Viitanen. 5. Ja 6. luokan opettaja on Raija Penttilä. Aiemmin 5-6 luokkia oli opettanut Porin Ässien vanha päävalmentaja Pasi Kaukoranta.

Pikkuyrittäjät 2019 
Vuonna 2019 Ruskilan koulun oppilaat voittivat Vuoden Pikkuyrittäjät -palkinnon. He voittivat sen myymällä keksejä ja pesemällä autoja.

Katso myös 
 Viikkalan koulu

Lähteet 

Suomen peruskoulut
Nakkila
Evan Atar Adaha

Evan Atar Adaha (s.  Torit, Etelä-Sudan) on eteläsudanilainen kirurgi. Hän on johtanut lääketieteellistä ryhmää Etelä-Sudanin koillisosassa, Ylä-Niilin osavaltion Bunjissa sijaitsevassa kirurgisessa sairaalassa. Atar on apulaisineen tuottanut 20 vuoden ajan kriittisiä lääketieteellisiä palveluja 200 000:lle konfliktialueilta pakenemaan joutuneille. Atar palkittiin epäitsekkäästä työstään vuoden 2018 Nansen-palkinnolla.

Etelä-Sudanin itsenäistyessä 12 miljoonan asukkaan maassa oli vain 120 lääkäriä ja 100 sairaanhoitajaa. Terveydenhoidon ammattilaisten määrä kuitenkin väheni tästäkin, koska konfliktin aikana useita heistä surmattiin tai he joutuivat pakenemaan väkivaltaisuuksia. Tohtori Atar on vuodesta 2011 lähtien työskennellyt työryhmineen sairaalassa Bunjissa, Mabanin piirissä. Atar on ollut Ylä-Niilin alueen ainoan, vajavaisesti varustellun kirurgisen sairaalan ainoa lääkäri.  

Tohtori Atar on kotoisin Etelä-Sudanin eteläosan Toritista. Hän opiskeli lääketiedettä Sudanin Khartumissa ja työskenteli sittemmin Egyptissä. Kun sota raivosi Ylä-Niilin osavaltiossa vuonna 1997, tohtori Atar suostui vapaaehtoiseksi työskentelemään seudulla. Hän perusti ensimmäisen sairaalansa Kurmukiin  alueelle, joka laaja-alaisen konfliktin aikana usein joutui ilmapommitusten kohteeksi. Väkivallan lisääntyminen pakotti tohtori Atarin vuonna 2011 kokoamaan sairaalansa ja pakenemaan henkilökuntansa ja mukaan saamiensa laitteistojen kanssa Sudanista Etelä-Sudaniin. Bunjissa hän pystytti ensimmäisen leikkaussalinsa hylättyyn terveyskeskukseen, ja kokosi pöytiä yhteen leikkauspöydäksi. Sairaalan perustamisesta lähtien tohtori Atar on työskennellyt uupumatta turvatakseen sairaalalle rahoituksen ja kouluttaakseen nuorista sairaanhoitajia ja kätilöitä. 

Tohtori Atar kertoi käyttävänsä 150 000 dollarin Nansen-palkintorahan laitehankintoihin sekä sairaanhoitajien ja kätilöiden koulutukseen.

Lähteet 

Eteläsudanilaiset henkilöt
Kirurgit

Syntymävuosi tuntematon
Elävät henkilöt
Kullannuput

Kullannuput on suomalainen komediasarja, jonka pääosissa näyttelevät Jessica Grabowsky, Saana Koivisto, Reetta Ylä-Rautio ja Emilia Vuorisalmi. Sarjan on ohjannut ensimmäisenä televisio-ohjauksenaan Viivi Huuska. Käsikirjoituksesta vastaavat Olga Palo, Sarri Schonert ja Jarno Lindemark. Alkuperäisidea on vastaavan tuottajan Riina Kullaksen.  Sarja julkaistiin kokonaisuudessaan Yle Areenassa perjantaina 12. helmikuuta 2021. Seuraavalla viikolla se esitettiin myös televisiossa Yle TV2:lla.

Sarjan keskeiset hahmot ovat äiti ja tytär, Anna ja Tessa, sekä heidän parhaat ystävänsä Jasmin ja Marla. Anna ja Tessa haluavat kumpikin rakastua tahoillaan ja yrittävätkin löytää rakkauden erilaisin keinoin.

Rooleissa

Pääosissa

Sivuosissa

Jaksot

Lähteet

Aiheesta muualla 
 Kullannuput Yle Areenassa

2020-luvun televisiosarjat
Suomalaiset komediasarjat
Saana Koivisto

Saana Koivisto (s.1996 Helsinki) on suomalainen näyttelijä. Koivisto on näytellyt muun muassa Antti J. Jokisen elokuvassa Helene sekä televisiosarjoissa The Serpent (BBC) ja Kullannuput (Yle).

Koivisto aloitti opiskelun Teatterikorkeakoulussa näyttelijäntaiteen koulutusohjelmassa vuonna 2016. Ylioppilaaksi hän kirjoitti Tampereen yhteiskoulun lukiosta vuonna 2015.

Filmografia 

Koivisto on myös mukana musiikkivideolla: Pete Parkkonen Voimaa ja valoa (2020).

Lähteet

Aiheesta muualla 
 
 
 

Vuonna 1996 syntyneet
Elävät henkilöt
Suomalaiset näyttelijät
Manny Jacinto

Manny Jacinto (s. 19. elokuuta 1987 Manila, Filippiinit) on filippiiniläis-kanadalainen näyttelijä. Hänet tunnetaan parhaiten NBC:n The Good Place -komediasarjan Jason Mendozana.

Jacinton läpimurtorooli oli The Good Place -sarjan dj-tanssija Jason Mendoza. Sarjan päätyttyä hän sai roolin minisarjasta Nine Perfect Strangers. Vuonna 2021 hän esittää Yhdysvaltain laivaston lentäjää Tom Cruisen tähdittämässä Top Gun: Maverick -elokuvassa.

Jacinto syntyi Filippiineillä ja muutti perheensä kanssa Kanadaan 3-vuotiaana. Hän on perimältään kiinalais-filippiiniläinen. Vaikka hän onkin kasvanut Kanadassa, hän identifioituu filippiiniläiseksi. Nuorena Jacinto pelasi koripalloa ja tanssi hiphoppia. Hänen tanssiryhmänsä kilpaili muun muassa Las Vegas World Hip-Hop Championships -kisoissa. Jacintolla on kandidaatintutkinto Brittiläisen Kolumbian yliopistosta, jossa hän opiskeli yhdyskuntatekniikkaa.

Jacinto on kihloissa näyttelijä Dianne Doanin kanssa.

Lähteet

Aiheesta muualla 

 Manny Jacinto Internet Movie Databasessa

Filippiiniläiset näyttelijät
Elävät henkilöt
Vuonna 1987 syntyneet
Kanadalaiset näyttelijät
Laura Rissanen

Laura Rissanen (s. 15. huhtikuuta 1976 Helsinki) on suomalainen poliitikko. Rissanen on Helsingin kaupungin varavaltuutettu ja VTM, HKL:n johtokunnan puheenjohtaja, sekä kaupunkiympäristölautakunnan jäsen. Rissanen työskentelee johtajana Sivistystyönantajissa. Aiemmin Rissanen on toiminut muun muassa Kokoomuksen valtuustoryhmän puheenjohtajana, kaupunginhallituksen jäsenenä, Helsingin joukkoliikennelautakunnan jäsenenä ja kulttuuri- ja kirjastolautakunnan varapuheenjohtajana, HYYn I varapuheenjohtajana, Kokoomusnaisten varapuheenjohtajana ja Helsingin Kokoomusnaisten puheenjohtajana.

Ura ja elämä 
Laura Rissanen on syntynyt Helsingissä ja käynyt Helsingin Rudolf Steiner -koulun. Hän on käynyt lukion Ressun lukiossa ja kirjoittanut ylioppilaaksi keväällä 1995. Rissanen on valmistunut valtiotieteiden maisteriksi (poliittinen historia) Helsingin yliopistosta. Hän on työskennellyt Ministeri Henna Virkkusen erityisavustajana ja  Kokoomuksen eduskuntaryhmän pääsihteerinä.  Rissasella on kaksi poikaa aviomiehensä Panu Laturin kanssa.

Lähteet

Kansallisen Kokoomuksen poliitikot
Vuonna 1976 syntyneet
Elävät henkilöt
Maryam Razavi

Maryam Razavi on suomalainen malli, stylisti ja juontaja. Pitkän kansainvälisen uran mallina tehnyt Razavi on juontanut mm. Suomen Huippumalli haussa ohjelmaa ja Menestystarinan metsästäjät podcastia.

Aktiivisina mallivuosinaan Razavi asui viisi vuotta Lontoossa ja työt veivät hänet ympäri maailmaa niin Milanoon, Barcelonaan kuin Los Angelesiin. 

Hän on esiintynyt samassa mainoksessa amerikkalaisen näyttelijän George Clooneyn kanssa.

Lähteet 

Suomalaiset mallit
Suomalaiset juontajat
Syntymävuosi puuttuu
Elävät henkilöt
Paula Hawkins (kirjailija)

Paula Hawkins (s. 26. elokuuta 1972) on brittiläinen kirjailija. Hänet tunnetaan parhaiten romaanistaan Nainen junassa.

Hawkinsin ensimmäinen romaani Nainen junassa oli bestseller niin Yhdysvalloissa, Kanadassa kuin Euroopassakin. Se on julkaistu yli 40 kielellä ja 50 maassa. Kirjasta on tehty Emily Bluntin tähdittämä samanniminen elokuva. Hänen seuraavaa romaaniaan, Tummiin vesiin, myytiin kuukaudessa 100 000 kappaletta. Vuonna 2016 Forbes listasi Hawkinsin maailman eniten ansaitseviin kirjailijoihin. Aiemmin Hawkins on kirjoittanut neljä romaania salanimellä Amy Silver, mutta teokset eivät ole menestyneet. 

Hawkins syntyi ja eli nuoruutensa Hararessa, Zimbabwessa ja muutti Englantiin vuonna 1989. Hän opiskeli Oxfordin yliopistossa politiikkaa, filosofiaa ja taloustiedettä. Valmistumisensa jälkeen hän työskenteli 15 vuotta talousjournalistina The Times -lehdessä.

Teokset 
Salanimellä Amy Silver

 Confessions of a Reluctant Recessionista. Arrow, 2009. ISBN 978-0-09-954355-8
 All I Want for Christmas. Arrow, 2010. ISBN 978-0-09-955322-9
 One Minute to Midnight. Arrow, 2011. ISBN 978-0-09-956463-8
 The Reunion. Arrow, 2013. ISBN 978-0-09-957449-1

Nimellä Paula Hawkins

 Nainen junassa. (The Girl on the Train, 2015.) Suomentanut Oona Timonen. Otava, 2015. ISBN 978-951-1-29163-3
 Tummiin vesiin. (Into the Water, 2017.) Suomentanut Antti Autio. Otava, 2017. ISBN 978-951-1-31439-4
 Kuin kytevä tuli. (A Slow Burning Fire, 2021.) Suomentanut Markku Päkkilä. Otava, 2021. ISBN 978-951-1-40544-3

Lähteet

Aiheesta muualla 

 Paula Hawkinsin kotisivut
 Paula Hawkins Internet Movie Databasessa

Elävät henkilöt
Vuonna 1972 syntyneet
Brittiläiset kirjailijat
Erika Naakka

Erika Naakka (s. 1989 Harjavalta) on suomalainen bloggaaja, vaikuttaja ja solubiologi, joka on suuntautunut syöpätutkimukseen. Naakka asui kotikaupungissaan Harjavallassa 20-vuotiaaksi asti, kunnes muutti Turkuun opiskelemaan Turun yliopistoon. Naakka on toiminut kauneustoimittajana useille suomalaisille lehdille kuten Trendille, Costume ja Demi. Naakka on kirjoittanut suosittua Nude-kauneusblogiaan vuodesta 2011. Naakalla on Instagramissa yli 15 000 seuraajaa.

Naakan sisko on toimittaja-kirjailija Irene Naakka.

Lähteet 

Elävät henkilöt
Suomalaiset bloginpitäjät
Suomalaiset biologit
Marie Duplessis

Marie Duplessis, alkuperäiseltä nimeltään Alphonsine Rose Plessis (15. tammikuuta 1824 - 3. helmikuuta 1847) oli ranskalainen kurtisaani ja monen varakkaan ja merkittävän miehen rakastajatar. Kun Alexandre Dumas nuorempi kirjoitti teoksensa Kamelianainen, oli Duplessis sen päähenkilön esikuva. Giuseppe Verdi sävelsi teoksesta oopperan. Se mitä hänestä tiedetään pohjautuu lähinnä Kamelianainen-romaaniin ja aikalaiskertomuksiin.

Elämänvaiheita 
Tuleva Kamelianainen syntyi köyhyyteen. Hänen äitinsä, joka oli maalaistalon tytär uskoi Marin Plessisin lupauksia ja avioitui hänen kanssaan. Mies osoittautui väkivaltaiseksi alkoholistiksi. Kylän asukkaat joutuivat tulemaan apuun, kun isä pahoinpiteli perhettään. Myös viranomaiset puuttuivat asioihin, kun epäiltiin, että isä yrittää myydä tyttärensä maksaakseen velkansa. 

Duplessis muutti 15-vuotiaana Pariisiin ja pääsi töihin vaateliikkeeseen. Hän herätti jo pian huomiota kauneudellaan. 16-vuotiaana hänet nähtiin varakkaiden miesten seurassa ja he maksoivat hänelle siitä, että hän seurustelisi heidän kanssaan. Duplessis opetteli lukemaan ja kirjoittamaan ja ryhtyi seuraamaan politiikkaa, jotta voisi keskustella miesten kanssa. Hän laittoi nimensä eteen liitteen Du vaikuttaakseen aateliselta.  

Duplessis piti salonkia, josta tuli erittäin suosittu. Hänen salongissaan kävivät ajan kuuluisuudet keskustelemassa ajankohtaisista asioista ja nauttimassa virvokkeita. Alexandre Dumas nuoremmalla oli suhde Duplessisin kanssa ja uskotaan, että hän oli myös Franz Lisztin rakastajatar. 

Duplessis sairastui tuberkuloosiin ja kuoli vain 23-vuotiaana. Hänen kuolinvuoteensa vieressä istuivat aviomies kreivi Édouard de Perregaux ja rakastaja, diplomaatti Gustav Ernst von Stackelberg. Lyhyen elämänsä aikana Duplessis sai maineen älykkäänä ja huomaavaisena rakastajattarena. Hänellä oli velkoja ja niiden kattamiseksi hänen irtaimistonsa huutokaupattiin. Hänen hautajaisiaan seurasi satoja ihmisiä.

Viitteet 

 Rakastajattaret
 Vuonna 1824 syntyneet
 Vuonna 1847 kuolleet
Helén Kurri

Helén Kurri (s. Karlsson 24. huhtikuuta 1961 Vimmerby, Ruotsi) on suomalainen toimittaja, joka toimii Östnyland-lehden uutispäällikkönä ja päätoimittajana.

Helén Kurri aloitti ruotsinkielisen KSF Media-mediatalon toimittajana Östra Nyland-lehdessä 2008. Kun Loviisassa ilmestynyt Östra Nyland 2015 yhdistettiin porvoolaisen Borgåbladet-lehden kanssa, Helén Kurri nimitettiin pian uuden Östnyland-lehden päätoimittajaksi vuonna 2016.

Ruotsissa syntynyt Helén Kurri on koulutukseltaan valtiotieteen kandidaatti. Hän opiskeli toimittajaksi Helsingin yliopiston Svenska social- och kommunalhögskolanissa vuosina 1987–1992. Tämän jälkeen hän on työskennellyt toimittajana Ylessä 1992–2004 sekä freelancetoimittajana 2004–2008.

Helén Kurrin aviomies on media- ja kirja-alan johtotehtävissä toiminut ekonomi Raimo Kurri (s. 1953).

Lähteet 

Vuonna 1961 syntyneet
Elävät henkilöt
Suomalaiset toimittajat
Rosa Florián

Rosa Madeleine Florián Cedrón (s. 1969 Cajamarcan) on perulainen poliitikko. Hän on Cajamarcan aluetta kongressissa vuosina 2006 – 2011 edustanut kongressiedustaja. Florián kuuluu Kansallisen Yhtenäisyys- puolueeseen. Hän syntyi 18. toukokuuta vuonna 1969 ja on myös toiminut Contumazan kaupunginjohtajana.

Lähteet 

Vuonna 1969 syntyneet
Elävät henkilöt
Perulaiset poliitikot
Milja Köpsi

Milja Köpsi (s. 23. syyskuuta 1976) on suomalainen teknologia-alan vaikuttaja ja Ohjelmisto- ja e-business ry:n Mimmit koodaa -ohjelman vetäjä. 

Vuonna 2018 käynnistetty Mimmit koodaa järjestää ohjelmisto- ja teknologia-alasta kiinnostuneille naisille koulutusta ja työpajoja, joiden avulla naisia kannustetaan IT- ja teknologia-alan urille tuomaan toimialalle lisää diversiteettiä ja osaamista. Ohjelma sai vuonna 2019 EU:n tasa-arvopalkinnon, minkä lisäksi se valittiin Euroopan unionin Erasmus-ohjelmassa benchmark-esikuvaksi siitä, miten naisten suuntautumista teknologia-aloille voidaan edistää konkreettisesti.   

Euroopan sosiaalirahasto (ESR) on myöntänyt maaliskuussa 2021 Mimmit koodaa -ohjelmalle hankerahoituksen Pohjois-Karjalaan. Hankkeen tarkoituksena on tuottaa paikallisesti räätälöityjä toimintoja kohderyhmälle yhdessä paikallisten yritysten ja toimijoiden kanssa. Hanke toteuttaa Pohjois-Karjalan maakuntaohjelmaa (POKAT 2021, painopisteenä koulutus ja osaaminen) tukemalla naisten kouluttautumista ja lisäämällä osaamista tulevaisuuden työtehtävissä. Hanke päättyy vuonna 2023.

Köpsin työ Mimmit koodaa-ohjelman parissa palkittiin vuonna 2020 Nordic Women In Tech -kilpailun ”Diversity Leader of the Year” -sarjassa.  Vuonna 2021 Köpsi valittiin vuoden Tivi-vaikuttajaksi sekä vuoden bisnesvaikuttajaksi.

Työelämä 
Köpsi työskentelee Ohjelmisto - ja e-business ry:ssä Mimmit koodaa -hankkeen vetäjänä. Köpsi kuuluu Pohjois-Karjalan Kauppakamarin digivaliokuntaan ja työ- ja elinkeinoministeriön Tekoäly 4.0 -ohjausryhmään. Köpsi on ollut vuosina 2019–2021 Tivin sadan ICT-vaikuttajan listalla.

Köpsi on kirjoittanut ja julkaissut verkossa toimivan Rooma-oppaan ja toiminut Ilta-lehden matkabloggaajana vuosina 2014–2019. 

Köpsi pyörittää yhdessä Siili Solutionsin markkinointijohtaja Antti Kiukaksen kanssa business-aiheista podcastia Kiukas & Köpsi. Podcastissa pureudutaan rehellisesti menestykseen, johtamiseen ja työntekoon.

Palkinnot ja tunnustukset 
Köpsi on saanut Nordic Women in Tech "Diversity Leader of the Year" 2020-palkinnon työstään tasa-arvon puolesta ICT-alalla. Hänet on palkittu myös Mimmit koodaa -ohjelmasta EU:n tasa-arvopalkinnolla vuonna 2019. Vuonna 2021 Köpsi valittiin vuoden Tivi-vaikuttajaksi sekä vuoden bisnesvaikuttajaksi. 

Työstään Rooman ja Italian kulttuurin ja matkailun hyväksi Köpsi on palkittu italialaisella Order of the Star of Italy-kunniamitalilla.

Yksityiselämä 
Köpsi  asuu Joensuussa. Aikaisemmin hän on asunut Vantaalla miniyksiössä. Köpsi on myös kertonut avoimesti kokemastaan lähisuhdeväkivallasta

Lähteet 

Suomalaiset ohjelmoijat
Elävät henkilöt
Syntymävuosi puuttuu
Susanne Salmi

Susanne Salmi (s. 1992) on suomalainen toimittaja ja Ylioppilaslehden päätoimittaja 2018-2020. Salmen ollessa päätoimittajana Ylioppilaslehti voitti lukuisia journalismipalkintoja ja sen lukijamäärät nousivat huomattavasti. Vuonna 2019 lehti tuplasi yritysvoittonsa.

Salmi valmistui humanististen tieteiden kandidaatiksi Turun yliopistosta vuonna 2014, ja sai Media-alan tutkimussäätiöltä 3500 euron journalismin kesäopintoihin UC Berkeley -yliopistoon Kaliforniaan vuonna 2020. Sitä ennen Salmi on ollut opiskelijavaihdossa Washingtonin yliopistossa Seattlessa (2016) ja tehnyt viestintäharjoittelun Suomen Washingtonin-suurlähetystössä (2017).

Salmi on tehnyt toimittajan työtä uransa aikana muun muassa Helsingin Sanomille, Ylelle, Otavamedialle ja Kotiliedelle, Turun ylioppilaslehti Tylkkäriin sekä Bassoradiolle, sekä työskennellyt freelancerina vuodesta 2013 alkaen. Salmi on profiloitunut erityisesti hitaan, aikakauslehtityyppisen journalismin tekijänä, ja tulevaisuudessa hän haluaa paneutua aiempaa enemmän myös kansainvälisiin uutisiin.

Lähteet 

Vuonna 1992 syntyneet
Suomalaiset toimittajat
Suomalaiset päätoimittajat
Elävät henkilöt
Johanna Lammintakanen

Johanna Lammintakanen (4. maaliskuuta 1969 Virolahti) on suomalainen sairaanhoitaja ja filosofian tohtori, joka toimii Itä-Suomen yliopiston terveyshallintotieteen professorina.  

Lammintakanen opiskeli Kotkan terveydenhuolto-oppilaitoksessa sairaanhoitajaksi (1991). Hän jatkoi opintojaan Kuopion yliopistossa, ja valmistui ensin terveydenhuollon maisteriksi (1997) ja sitten filosofian tohtoriksi (2005).  Hänen englanninkielinen väitöskirjansa (2005) käsitteli terveyspalvelujen priorisointia, terveydenhuollon päätöksenteko ja terveyspolitiikkaa. Tutkimus oli otsikoitu Health care prioritisation : evolution of the concept, research and policy process.  

Työurallan Lammintakainen on työskennellyt Kuopion yliopisto terveyshallintotieteen yliassistenttina (2004–2005) ja post doc -tutkijana (2006–2009). Yliopiston yhdistyttyä Itä-Suomen yliopistoksi, hän toimi sosiaali- ja terveysjohtamisen laitoksella terveyshallintotieteen määräaikaisena professorina (2010–2016). Vuoden 2017 alusta lähtien hän on ollut terveyshallintotieteen professori. Tämän ohella hän on ollut elokuusta 2013 lähtien sosiaali- ja terveysjohtamisen laitoksen johtaja.

Teoksia
 Anneli Hujala & Johanna Lammintakanen (kirjoittajat): Paljon sote-palveluja tarvitsevat ihmiset keskiöön. KAKS - Kunnallisalan kehittämissäätiö 2018. ISBN 978-952-349-002-4 (pdf).
 Sari Rissanen, Johanna Lammintakanen (kirjoittajat, toimittajat) & Anneli Hujala (kirjoittaja, + 12 muuta): Sosiaali- ja terveysjohtaminen. Sanoma Pro Oy 2017, 3., uudistettu painos. ISBN 9789526349527 (print), ISBN 978-952-63-5094-3 (pdf+DRM).
 Johanna Lammintakanen: Health care prioritisation : evolution of the concept, research and policy process. Väitöskirja / Kuopion yliopisto 2005. ISBN 951-781-955-2.

Lähteet

Aiheesta muualla
Johanna Lammintakanen. University of Eastern Finland (UEF), Department of Health and Social Management  (researchgate.net)

Suomalaiset professorit
Itä-Suomen yliopiston professorit
Suomalaiset sairaanhoitajat
Vuonna 1969 syntyneet
Elävät henkilöt
Teniku Talesi Honolulu

Teniku Talesi Honolulu on tuvalulainen poliitikko, joka on toiminut maan virkaa tekevänä kenraalikuvernöörinä 22. elokuuta 2019 alkaen. Hän nousi virkaansa, kun Iakoba Itaeli asettui ehdolle Tuvalun parlamenttivaaleissa.

Syyskuussa 2019 Honolulu nimitti Kausea Natanon maan pääministeriksi.

Lähteet 

Tuvalun kenraalikuvernöörit